b'\n_START_ARTICLE_\nKombucha\n_START_PARAGRAPH_\nKombucha er en betegnelse p\xc3\xa5 et bredt spekter av gj\xc3\xa6rede, lett sprudlende, s\xc3\xb8tlig sorte eller gr\xc3\xb8nne teer, som skal drikkes kalde og som angivelig skal ha en helsemessig fordelaktig virkning p\xc3\xa5 den som drikker den. Imidlertid er helsegevinsten ved \xc3\xa5 drikke kombucha omstridt, og det har ogs\xc3\xa5 blitt rapportert om direkte negative ettervirkninger av \xc3\xa5 innta kombucha.\n_START_SECTION_\nFremstilling\n_START_PARAGRAPH_\nKombucha fremstilles ved \xc3\xa5 tilsette teen en \xc2\xabsymbiotisk \'koloni\' av bakterier og gj\xc3\xa6r\xc2\xbb (engelsk: symbiotic culture of bacteria and yeast \xe2\x80\x93 forkortet SCOBY). Det varierer hvor stor mengde mikrobiotiske populasjoner en \'SCOBY\' inneholder, men gj\xc3\xa6rkulturen omfatter generelt Saccharomyces (en probiotisk sopp) og andre sopparter, samt et bakterielle komponent som nesten alltid inneholder Gluconacetobacter xylinus, for \xc3\xa5 oxydere alkohol som er fremstilt ved gj\xc3\xa6ring til eddiksyre og andre syrer.\n_START_SECTION_\nOpprinnelse og etymologi\n_START_PARAGRAPH_\nDet er ukjent hvor i verden kombuchaen oppstod, og det er ogs\xc3\xa5 usikkert hvor selve navnet stammer fra. Historisk sett har kombucha blitt tilberedt i hjemmene eller av lokale produsenter, men p\xc3\xa5 slutten av 1990-tallet ble kombucha det mulig \xc3\xa5 kj\xc3\xb8pe kombucha i nordamerikanske butikker. P\xc3\xa5 kinesisk kalles drikken ch\xc3\xa1j\xc5\xabn (\xe8\x8c\xb6\xe8\x8f\x8c); p\xc3\xa5 japansk kalles den k\xc5\x8dcha-kinoko (\xe7\xb4\x85\xe8\x8c\xb6\xe3\x82\xad\xe3\x83\x8e\xe3\x82\xb3); og p\xc3\xa5 koreansk kalles den hongchabeoseotcha (\xed\x99\x8d\xec\xb0\xa8\xeb\xb2\x84\xec\x84\xaf\xec\xb0\xa8). P\xc3\xa5 russisk er kombucha kjent som chaynyy grib (\xd1\x87\xd0\xb0\xd0\xb9\xd0\xbd\xd1\x8b\xd0\xb9 \xd0\xb3\xd1\x80\xd0\xb8\xd0\xb1). Alle disse betegnelsene betyr ordrett oversatt "te sopp".\n_START_SECTION_\nHelseskadelige virkninger\n_START_PARAGRAPH_\nDet blir hevdet at det er sunt \xc3\xa5 drikke kombucha, men p\xc3\xa5standen har ikke blitt vitenskapelig bevist. Derimot er det registrert flere dokumenterte tilfeller av alvorlige bivirkninger, ogs\xc3\xa5 d\xc3\xb8dsfall, som kan knyttes til inntak av kombucha. Det er mulig at disse negative virkningene skyldes at drikken har blitt forurenset i forbindelse med hjemmeproduksjon. Terapeutisk bruk av kombucha har blitt frar\xc3\xa5det ettersom de helsefremmende virkningene ikke har latt seg bevise, samtidig som det knytter seg helsemessige risiki til inntak av kombucha.\n_START_SECTION_\nP\xc3\xa5st\xc3\xa5tte helsefremmende virkninger\n_START_PARAGRAPH_\nKombucha har blitt markedsf\xc3\xb8rt med p\xc3\xa5stander om at drikken kan brukes til \xc3\xa5 behandle en lang rekke sykdommer hos mennesker, herunder AIDS, kreft og diabetes. Videre har det blitt hevdet at middelet ogs\xc3\xa5 har andre positive virkninger, blant annet ved \xc3\xa5 stimulere immunforsvaret, gi \xc3\xb8kt libido samt at gr\xc3\xa5h\xc3\xa5rede mennesker kan f\xc3\xa5 tilbake sin opprinnelige h\xc3\xa5rfarge ved \xc3\xa5 drikke kombucha. Ingen helsemessig gunstige virkninger av \xc3\xa5 drikke kombucha har imidlertid blitt vitenskapelig bevist._NEWLINE_I en systematisk gjennomgang fra 2003 karakteriserte forskeren Edzard Ernst drikken som et \xc2\xabekstremt eksempel\xc2\xbb p\xc3\xa5 en utradisjonell l\xc3\xb8sning, p\xc3\xa5 grunn av den store forskjellen mellom p\xc3\xa5 den ene siden de p\xc3\xa5st\xc3\xa5tte, men usannsynlige og vidtrekkende helsemessige gevinster drikke av kombucha skulle f\xc3\xb8re til, og som det manglet forskningsbasert belegg for, og p\xc3\xa5 den andre siden den p\xc3\xa5viste risikoen for at det kan forefinnes skadelige preparater i kombucha. Ernst, som var tilknyttet instittuttet for \xc2\xabComplementary Medicine\xc2\xbb ved Peninsula Medical School, Universities of Exeter and Plymouth, konkluderte med at n\xc3\xa5r man holdt de ikke dokumenterte helsegevinstene opp mot de p\xc3\xa5viste helserisikiene, tilsa misforholdet at kombucha ikke b\xc3\xb8r anbefales til terapeutisk bruk.'